11. รายการระหว่างกัน

บริษัทฯ มีนโยบายที่จะปฏิบัติตามกฎหมายที่เกี่ยวข้องในการดูแลมิให้มีรายการระหว่างกัน
อย่างไรก็ตามในกรณีรายการเกี่ยวโยงที่อาจเกิดขึ้นในอนาคต
บริษัทจะดำเนินการตามขั้นตอนที่กำหนด
โดยตลาดหลักทรัพย์และหรือสำนักงานคณะกรรมการกำกับหลักทรัพย์และตลาดหลักทรัพย์
รวมทั้งจะนำเสนอต่อคณะกรรมการตรวจสอบเพื่อพิจารณาให้ความเห็นก่อนดำเนินการ

ณ วันที่ 31 ธันวาคม 2548 บริษัทฯ มีรายการระหว่างบริษัทย่อย และบริษัทที่เกี่ยวข้องกัน
สรุปได้ดังนี้

หน่วย : พันบาท

+----------------+-------+------------+-------------------------------+
|                | ง     | ง          | นโยบายราคา                    |
|                | บการเ | บการเงินเฉพ |                               |
|                | งินรวม | าะของบริษัทฯ |                               |
+----------------+-------+------------+-------------------------------+
| รายกา          |       |            |                               |
| รธุรกิจกับบริษัทย่อย |       |            |                               |
+----------------+-------+------------+-------------------------------+
| เบี้ยประกันภัยรับ   | --    | 1,401      | อัตรา                          |
|                |       |            | ประกันต่อตามประเภทของการประกันภัย |
|                |       |            | และสัญญาประกันต่อ                |
+----------------+-------+------------+-------------------------------+
| เบี้ยประกันภัยต่อ   | --    | 5,062      | อัตรา                          |
|                |       |            | ประกันต่อตามประเภทของการประกันภัย |
|                |       |            | และสัญญาประกันต่อ                |
+----------------+-------+------------+-------------------------------+
| เงินปันผลรับ      | --    | 160,901    | ตามที่ประกาศจ่าย                 |
+----------------+-------+------------+-------------------------------+
| รายการธุรกิจกับ   |       |            |                               |
| บริษัทที่เกี่ยวข้องกัน |       |            |                               |
+----------------+-------+------------+-------------------------------+
| เบี้ยประกันภัยรับ   | 2     | 22,432     | อัตรา                          |
|                | 4,476 |            | ประกันต่อตามประเภทของการประกันภัย |
|                |       |            | และสัญญาประกันต่อ                |
+----------------+-------+------------+-------------------------------+
| เบี้ยประกันภัยต่อ   | 9     | 98,742     | อัตรา                          |
|                | 9,838 |            | ประกันต่อตามประเภทของการประกันภัย |
|                |       |            | และสัญญาประกันต่อ                |
+----------------+-------+------------+-------------------------------+
| เงินปันผลรับ      | 1     | 11,534     | ตามที่ประกาศจ่าย                 |
|                | 7,490 |            |                               |
+----------------+-------+------------+-------------------------------+
| ซื้อเงินลงทุน      | 2,500 | 2,500      | ราคาตามมูลค่าที่ตราไว้             |
+----------------+-------+------------+-------------------------------+

ณ วันที่ 31 ธันวาคม 2548 บริษัทฯมียอดคงเหลือที่มีสาระสำคัญของสินทรัพย์
และหนี้สินที่เกี่ยวข้องกับบริษัทย่อย และบริษัทที่เกี่ยวข้องกัน ดังนี้

 หน่วย พันบาท

+-------------------------+-----------------+------------+-------------+
| รายการ                  | ลักษณะความสัมพันธ์  | ง          | งบเฉ        |
|                         |                 | บการเงินรวม | พาะของบริษัทฯ |
+-------------------------+-----------------+------------+-------------+
|  เงินลงทุนในหลักทรัพย์-หุ้นทุน  |                 |            |             |
+-------------------------+-----------------+------------+-------------+
| บริษัท ไทยรับประกันภัยต่อ     | บริษัทที่เกี่ยวข้องกัน  | 240,970    | 158,908     |
| จำกัด (มหาชน)            |                 |            |             |
+-------------------------+-----------------+------------+-------------+
| เงินค้างรับ (จ่าย)          |                 |            |             |
| เกี่ยวกับการประกันภัยต่อ      |                 |            |             |
+-------------------------+-----------------+------------+-------------+
| บริษัท ไทยรับประกันภัยต่อ     | บริษัทที่เกี่ยวข้องกัน  | (13,340)   | (12,613)    |
| จำกัด (มหาชน)            |                 |            |             |
|                         | บริษัทย่อย         | --         | (519)       |
| บริษัท ไทยพาณิชย์ประกันภัย    |                 |            |             |
| จำกัด (มหาชน)            | บริษัทย่อย         | --         | 11          |
|                         |                 |            |             |
| บริษัท นวสากล จำกัด        |                 |            |             |
+-------------------------+-----------------+------------+-------------+
| รวม                     |                 | (13,340)   | (13,122)    |
+-------------------------+-----------------+------------+-------------+
| เจ้าหนี้บริษัทที่เกี่ยวข้องกัน     |                 |            |             |
+-------------------------+-----------------+------------+-------------+
| บริษัท นวสากล จำกัด        | บริษัทย่อย         |            | 676         |
+-------------------------+-----------------+------------+-------------+

11.1 ความจำเป็นและความสมเหตุสมผลของรายการระหว่างกัน

รายการระหว่างกันข้างต้นและที่ผู้สอบบัญชีได้เปิดเผยไว้ในหมายเหตุประกอบงบการเงินนั้นเป็นรายการที่บริษัทฯได้มีการทำประกันภัยต่อและรับประกันภัยต่อจากบริษัทไทยพาณิชย์ประกันภัย
และบริษัท ไทยรับประกันภัยต่อ จำกัด (มหาชน) เพื่อช่วยสนับสนุนการดำเนินงานของบริษัทฯ
และเพื่อประโยชน์ในการกระจายความเสี่ยงภัยของบริษัทฯ ซึ่งรายการดังกล่าว
เป็นไปตามวิธีการค้าโดยปกติ
และเป็นไปตามเงื่อนไขทางการค้าที่ได้ปฏิบัติโดยทั่วไปของธุรกิจประกันภัยและปฏิบัติ
โดยคำนึงถึงประโยชน์สูงสุดของบริษัทฯ เป็นสำคัญ

สำหรับรายการซื้อเงินลงทุน 2.5 ล้านบาท เป็นรายการที่บริษัทย่อยของบริษัทฯ
ซื้อหุ้นสามัญเพิ่มทุนของบริษัทสาธรธานี จำกัด
โดยมีวัตถุประสงค์เป็นการลงทุนระยะยาวที่สามารถให้ผลตอบแทนในระดับที่น่าพอใจ โดย IRR
จากการลงทุนดังกล่าวประมาณการ อยู่ที่ ร้อยละ 15.79 และบริษัทย่อยได้ซื้อหุ้นสามัญเพิ่มทุน
ในราคาเดียวกับที่ขายให้กับผู้ถือหุ้นเดิม หรือผู้สนใจลงทุนทั่วไป

11.2 มาตรการหรือขั้นตอนการอนุมัติการทำรายการระหว่างกัน

ผู้บริหารของบริษัทฯได้กำหนดนโยบายการรับประกันภัยและการคิดอัตราเบี้ยประกันภัยของบริษัทฯ
ผู้บริหารในระดับปฏิบัติการและเจ้าหน้าที่รับผิดชอบในสายประกันวินาศภัย
จะพิจารณากำหนดหลักเกณฑ์ต่างๆ ลักษณะรายการ เงื่อนไข ขนาดรายการ
ที่เจ้าหน้าที่ในแต่ละระดับมีอำนาจในการอนุมัติการทำรายการ
รายการที่เกินอำนาจเท่านั้นจึงจะนำเสนอต่อผู้บริหารระดับต่อไปตามสายการปฏิบัติตามลำดับชั้นเพื่อพิจารณาอนุมัติ
หลักเกณฑ์ดังกล่าวใช้พิจารณากับทุกรายการ และใช้ปฏิบัติกับทุกบริษัทที่มีธุรกิจกับบริษัทฯ
จากขั้นตอนการปฏิบัติงานที่กล่าวข้างต้น ผู้บริหารหรือผู้ถือหุ้นที่มีส่วนได้ส่วนเสีย
จะไม่มีส่วนโดยตรงในการอนุมัติการทำรายการระหว่างกัน

11.3 นโยบายหรือแนวโน้มการทำรายการระหว่างกันในอนาคต

แนวโน้มการทำรายการในระหว่างกันยังคงมีอยู่ในอนาคต
เนื่องจากนโยบายของหน่วยราชการที่ต้องการให้บริษัทประกันภัยทำประกันภัยต่อกับบริษัทประกันภัยและบริษัทประกันภัยต่อของไทย
และสนับสนุนให้บริษัทประกันภัยรวมตัวกันทำประกันต่อผ่านและรับประกันช่วงต่อคืนจาก บริษัท
ไทยรับประกันภัยต่อ จำกัด (มหาชน)
นอกจากส่วนหนึ่งเป็นการทำตามข้อตกลงกันระหว่างบริษัทประกันภัยที่จะทำประกันภัยต่อกับ บริษัท
ไทยรับประกันภัยต่อ จำกัด (มหาชน) เพื่อประโยชน์ในการเก็บสถิติ
และข้อมูลของธุรกิจประกันภัยในประเทศไทย

นอกจากนี้ หากมีรายการระหว่างกันอื่นหรือรายการเกี่ยวโยง ที่อาจเกิดขึ้นในอนาคต บริษัทฯ
ยึดหลักความถูกต้อง ความโปร่งใส และตามข้อกำหนดของตลาดหลักทรัพย์แห่งประเทศไทย ทั้งนี้
ผู้บริหารหรือกรรมการที่มีส่วนได้เสีย
จะไม่สามารถเข้ามามีส่วนในการอนุมัติรายการะหว่างกันดังกล่าว บริษัทฯ
มีมาตรการที่ให้ฝ่ายบริหารรายงานรายการดังกล่าวซึ่งจะเสนอให้คณะกรรมการตรวจสอบพิจารณาตรวจสอบ
และให้ความเห็นต่อความสมเหตุสมผลของรายการ
รวมทั้งความเหมาะสมของราคาเพื่อเสนอต่อคณะกรรมการบริษัทพิจารณาอนุมัติต่อไป

คณะกรรมการของบริษัทจะต้องปฏิบัติให้เป็นไปตามกฎหมาย ว่าด้วยหลักทรัพย์และตลาดหลักทรัพย์
และข้อบังคับของตลาดหลักทรัพย์แห่งประเทศไทย รวมตลอดถึงการปฏิบัติตามข้อกำหนดเกี่ยวกับ
การเปิดเผยข้อมูลการทำรายการเกี่ยวโยง
หรือการได้มาหรือจำหน่ายไปซึ่งทรัพย์สินที่สำคัญของบริษัทฯ